stanford-oval/wikipedia huggingface dataset:
Andreas Kisser

| Andreas Rudolf Kisser |
| --- | --- |

Henkilötiedot
Syntynyt: 24. elokuuta 1968 (ikä 56) São Bernardo do Campo, Brasilia
Muusikko
Aktiivisena:  1986-
Tyylilajit:  Death metal thrash metal progressiivinen rock
Soittimet:  Jackson Charvel Fender Stratocaster
Yhtyeet:  Sepultura Quarteto da Pinga Roadrunner United Asesino
Levy-yhtiöt:  Roadrunner
Aiheesta muualla
www.andreaskisser.com
  [ Muokkaa Wikidatassa ] [ ohje ]  
Andreas Kisser Metalmania 2007 -tapahtumassa.
Andreas Rudolf Kisser (s. 24. elokuuta 1968 São Bernardo do Campo, Brasilia) on brasilialaisen death-/thrash metal -yhtye Sepulturan kitaristi. Hän pääsi yhtyeeseen vuonna 1987, Jairo Guedzin lähdettyä vuotta aikaisemmin yhtyeestä.
Kisser oli vuodesta 1994 naimisissa Patricia Perissinotto Kisserin (k. 2022) kanssa. Pariskunnalla on kolme lasta (s. 1995, 1997 ja 2005).
Diskografia > Sepultura

Schizophrenia (1987)
Beneath the Remains (1989)
Arise (1991)
Chaos A.D. (1993)
Roots (1996)
Against (1998)
Nation (2001)
Revolusongs (2002)
Roorback (2003)
Dante XXI (2006)
A-lex (2009)
Diskografia > Quarteto da Pinga

Demo (1995)
Diskografia > Roadrunner United

The All Star Sessions (2005)
Diskografia > Asesino

Cristo Satanico (2006)
Yüksek Sadakat

Yüksek Sadakat esiintymässä vuonna 2018.
Yüksek Sadakat on turkkilainen rockyhtye, joka on perustettu vuonna 1997. Yhtyeen kokoonpanoon kuuluvat laulaja Kenan Vural, kitaristi Serkan Özgen, basisti Kutlu Özmakinacı, kosketinsoittaja Uğur Onatkut ja rumpali Alpay Şalt.
Yüksek Sadakat valittiin edustamaan Turkkia vuoden 2011 Eurovision laulukilpailuun Düsseldorfiin. Yhtyeen edustuskappale oli ”Liv It Up”. Se sijoittui ensimmäisessä semifinaalissa kolmanneksitoista eikä päässyt finaaliin.
Diskografia > Albumit

Yüksek Sadakat (2006)
Katil & Maktûl (2008)
Renk Körü (2011)
IV (2014)
Rengarenk (2021)
Aiheesta muualla

Yhtyeen viralliset verkkosivut (Arkistoitu – Internet Archive)
Anna Gurari

Anna Gurari (ven. Анна Гурарий; s. 3. lokakuuta 1972 Kazan) on venäläissyntyinen, vuodesta 1990 Saksassa asunut pianisti.
Gurarin vanhemmat toimivat Kazanissa opettajina musiikkiakatemiassa. Varhaisimman oppinsa pianonsoitossa hän saikin vanhemmiltaan. 7-vuotiaasta saakka hän sai opetusta Kira Šaškinalta ja teini-ikäisenä Moskovassa Vera Gornostajevalta. Gurari saavutti kilpailumenestystä muun muassa voittamalla Düsseldorfin Clara Schumann -pianokilpailun vuonna 1994. Tuomaristoon kuuluivat Martha Argerich, Alexis Weissenberg, Nelson Freire, Vladimir Ashkenazy ja Joachim Kaiser.
Muutettuaan Saksaan Gurari jatkoi pianonsoiton opiskelua Münchenissä Ludwig Hoffmannin ja Gitti Pirnerin johdolla. Hän on esiintynyt johtavien kapellimestarien, kuten Colin Davisin, Lorin Maazelin, Zubin Mehtan, Kirill Petrenkon ja Iván Fischerin kanssa. Gurari on tehnyt levytyksiä eri levymerkeille. Hänen ensimmäinen levytyksensä on vuodelta 1998, ja hänen levytystensä joukossa on tulkintoja muiden muassa Frédéric Chopinin, Johannes Brahmsin ja Sergei Prokofjevin teoksista. Levytysura on tuonut Gurarille Echo Klassik - ja Diapason d'Or -tunnustukset.
Gurari tunnetaan parhaiten 1900-luvun musiikin tulkinnoistaan; hänen usein ohjelmiinsa sisällyttämiensä teosten säveltäjiin ovat kuuluneet Aleksandr Skrjabin, Béla Bartók, Maurice Ravel, Sergei Prokofjev, Paul Hindemith, Francis Poulenc ja Samuel Barber. Uusia teoksia Gurarille ovat omistaneet Jörg Widmann ja Rodion Štšedrin.
Gurari sai ohjaaja Werner Herzogilta kiinnityksen merkittävään rooliin pianistina elokuvassa The Invincible – Voittamaton, joka näytettiin ensimmäisen kerran Venetsian elokuvajuhlilla vuonna 2001. Gurari teki myös taiteesta Venäjällä kuusi dokumenttityylistä lyhytelokuvaa Deutsche Wellelle. Tätä hanketta varten hän matkusti vuonna 2007 Venäjälle ensimmäisen kerran vuonna 1990 tekemänsä maastamuuton jälkeen.
Aiheesta muualla

Viralliset sivut (saksaksi), (englanniksi)
Amylosiini

Amylosiini on toksiini, joka on mitokondrio-myrkky.
2016 julkaistussa tutkimuksessa sisäilmasta ja elintarvikkeista eristettyjen Bacillus-lajien tuottaman amylosiinin todettiin vaikuttavan haitallisesti ihmisen immuunijärjestelmän soluihin. Altistus aiheuttaa kroonista tulehdusta ja sen arvellaan olevan joidenkin epämääräisten hometalo-oireiden syynä.
Aiheesta muualla

Effects of microbial mitochondriotoxins from food and indoor air on mammalian cells
Yövilkat

| Yövilkat |
| --- | --- |
 Yövilkkakasvusto (Goodyera repens).
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Asparagales
Heimo::  Kämmekkäkasvit Orchidaceae
Alaheimo::  Orchidoideae
Suku::  Yövilkat Goodyera  R.Br.
Katso myös
   Yövilkat Wikispeciesissä   Yövilkat Commonsissa 
Infobox OKNimi-testi OK: 
Yövilkat (Goodyera) on kämmekkäkasveihin kuuluva kasvisuku. Suvussa on hieman alle sata lajia. Suku on nimetty englantilaisen John Goodyerin (1592–1664) mukaan.
Yövilkkoja kasvaa luonnonvaraisena Euraasiassa, Australiassa, Pohjois-Amerikassa, Keski-Amerikassa ja lukuisilla Atlantin, Intian ja Tyynen valtameren saarilla. Suomessa kasvaa yleisenä yövilkka (Goodyera repens), joka on maariankämmekän jälkeen toiseksi yleisin kämmekkäkasvilaji.
Lajeja

madeiranyövilkka (Goodyera macrophylla)
raitayövilkka (Goodyera oblongifolia)
yövilkka eli havuyövilkka (Goodyera repens)
Aiheesta muualla

Finto: Kassu – Kasvien suomenkieliset nimet: Goodyera
Suomen Lajitietokeskus: Yövilkat – Goodyera
Allier

Allier voi tarkoittaa seuraavia:
Allier, Loiren sivujoki Ranskassa
Allier, Ranskan departementti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Allier”, voi hakea sivunnimihaulla, laajalla sivunnimihaulla tai tekstihaulla.
Aleksandr Kutepov

Aleksandr Kutepov.
Aleksandr Pavlovitš Kutepov (ven. Алекса́ндр Па́влович Куте́пов; 28. syyskuuta (J: 16. syyskuuta) 1882 Novgorodin kuvernementti, Venäjän keisarikunta – 1930 laivassa Välimerellä) oli venäläinen kenraali, joka osallistui Venäjän sisällissotaan yhtenä valkoisen armeijan komentajista ja toimi myöhemmin vastavallankumouksellisen emigranttijärjestön Venäjän yleissotilaallisen liiton (ROVS) johdossa. Neuvostoliiton tiedustelupalvelu OGPU onnistui sieppaamaan Kutepovin tammikuussa 1930 Pariisissa, ja hän kuoli heidän vankinaan.
Elämä

Kutepov valmistui upseeriksi Pietarin junkkarikoulusta vuonna 1904 ja osallistui Venäjän–Japanin sotaan. Hän palveli vuodesta 1907 Henkikaartissa ja osallistui sen riveissä ensimmäiseen maailmansotaan. Hän yleni vuonna 1916 everstiksi. Vuoden 1917 helmikuun vallankumouksen aikana Kutepov komensi viimeistä joukko-osastoa, jota yritettiin käyttää kapinan tukahduttamiseen Pietarissa, mutta hänen sotilaansa liittyivät vallankumoukseen. Myöhemmin samana vuonna hänet nimitettiin Henkikaartin Preobraženskin rykmentin komentajaksi.
Lokakuun vallankumouksen jälkeen Kutepov liittyi Etelä-Venäjällä perustettuun vapaaehtoisarmeijaan, yhteen ensimmäisistä valkoisista armeijoista, ja osallistui talvella 1918 Lavr Kornilovin johtamaan ”jäämarssiin” Kubanin arolla. Kutepov toimi keväästä 1918 alkaen rykmentin komentajana, elokuusta 1918 Mustanmeren alueen sotilaskuvernöörinä ja vuonna 1919 armeijakunnan komentajana kenraali Anton Denikinin joukoissa. Hänet ylennettiin kenraalimajuriksi marraskuussa 1918 ja kenraaliluutnantiksi kesäkuussa 1919. Denikinin hyökätessä kohti Moskovaa Kutepovin armeijakunta toimi hyökkäyksen kärkenä ja valtasi syyskuussa 1919 Kurskin sekä lokakuussa Orjolin, josta joutui kuitenkin perääntymään jo viikon kuluttua. Perääntymisvaiheessa hän sai komentoonsa vapaaehtoisarmeijan rippeet. Syksyllä 1920 Kutepov oli lyhyen aikaa 1. armeijan komentajana kenraali Pjotr Wrangelin joukoissa. Wrangelin evakuoitua marraskuussa 1920 joukkonsa Krimiltä laivoilla Gallipolin niemimaalle Turkkiin Kutepov onnistui säilyttämään niiden järjestyksen ja taisteluhengen, mitä alettiin kutsuttua valkoisten parissa ”Gallipolin ihmeeksi”. Wrangel antoi hänelle joulukuussa 1920 maanpaossa jalkaväenkenraalin arvon.
Kutepov asui vuodesta 1920 ensin Turkissa, Bulgariassa ja Jugoslaviassa ja vuodesta 1924 Ranskassa. Kutepov johti vuoden 1924 alusta lähtien Pariisista käsin monarkististen valkoisten emigranttien järjestön ROVS:n salaista tiedustelu- ja taisteluorganisaatiota, joka vastasi toimistaan suuriruhtinas Nikolai Nikolajevitš Romanoville. Yrittäessään järjestää Neuvostoliittoon vastavallankumouksellisia terrori-iskuja Kutepovin tiedusteluorganisaatio sotkeentui 1920-luvun puolivälissä niin sanottuun Operaatio Trustiin, joka oli todellisuudessa neuvostotiedustelu OGPU:n luoma valejärjestö. Wrangelin ja Nikolai Nikolajevitšin kuoltua vuosina 1928 ja 1929 Kutepovista tuli koko ROVS:n virallinen johtaja.
Sieppaus ja kuolema

OGPU:n agentit onnistuivat sieppaamaan Kutepovin Pariisista 26. tammikuuta 1930 ja veivät hänet huumattuna Marseillen satamasta lähteneeseen Spartak-nimiseen laivaan, jolla hänet oli tarkoitus kuljettaa vankina Novorossijskiin Neuvostoliittoon. Kutepovin kuolemasta on erilaisia versioita, mutta ilmeisesti hän menehtyi kaappaajiensa harmiksi sydänkohtaukseen laivakuljetuksen aikana. Toisen tiedon mukaan hän olisi kuollut päivää Moskovaan saapumisen jälkeen tajuihinsa tulematta.
Kutepovin jälkeen ROVS:n johtajaksi tullut kenraali Jevgeni Miller siepattiin samalla tavalla Pariisista vuonna 1937 ja salakuljetettiin vankina Neuvostoliittoon.
Aiheesta muualla

Kuvia tai muita tiedostoja aiheesta Aleksandr Kutepov Wikimedia Commonsissa
Kutepovin symbolinen hautakivi Sainte-Geneviève-des-Bois’n venäläisellä hautausmaalla Pariisin lähellä.
Šahr-e Kord

| Šahr-e Kord (شهركرد, Šahr-e Kord) Šhahrekord |
| --- | --- |

 Šahr-e Kord
 Koordinaatit: 32.324°N, 50.863°E 
Valtio:  Iran
Provinssi:  Chahār Mahāl ja Bakhtīārī
Väkiluku (2011)  ():  159 775
Aikavyöhyke:  UTC+3:30
Infobox OKVirheellinen NIMI-arvo: 
Šahr-e Kord, (pers. ‏شهركرد‎, Šahr-e Kord; joskus myös muodossa Shahr-e Kord, Shahr-e-Kord tai Shahr Kord) Šahr Kord on Iranin Chahār Mahāl ja Bakhtīārīn provinssin pääkaupunki.
Kaupungin väkiluku on kasvanut seuraavasti: 15 476 (1956), 23 575 (1966), 40 359 (1976), 75 080 (1986), 89 253 (1991), 100 477 (1996), 131 612  (2006) ja 159 775 (2011).
Maakunta tunnetaan ilmastoltaan Iranin viileimpänä seutuna, jonka vuotuinen keskilämpötila on vain noin 12 °C. Talvi kestää tyypillisesti marraskuun alusta huhtikuun alkuun. Usein Iranin (sääkatsausten) kylmimmät lämpötilalukemat raportoidaan Šahr-e Kordista.
Aiheesta muualla

Kuvia tai muita tiedostoja aiheesta Šahr-e Kord Wikimedia Commonsissa
Amedeo Carboni

Amedeo Carboni vuonna 2005.
Amedeo Carboni (s. 6. huhtikuuta 1965, Arezzo, Italia) on italialainen entinen jalkapalloilija.  Toukokuusta 2006 hän on toiminut Espanjan Primera Divisiónissa pelaavan Valencian urheilutoimenjohtajana.
Carboni oli pelipaikaltaan puolustaja ja  edusti urallaan Arezzoa, Baria, Parmaa, Empoli FC:tä,  Sampdoriaa, Romaa ja Valenciaa. 23. lokakuuta 2005 hänestä tuli vanhin Primera Divisiónissa pelannut pelaaja, ohittaessaan brasilialaisen Donaton. Jo vuonna 2004 hänestä oli tullut vanhin eurocupin voiton saavuttanut pelaaja voittaessaan UEFA Cupin Valencian joukkueessa. Italian maajoukkueessa Carboni esiintyi 18 kertaa.
Carbonin veli Guido on jalkapallovalmentaja.
Aiheesta muualla

Carboni Yahoo! Sportin tietokannassa (italiaksi)
Italian joukkue – Jalkapallon EM-kilpailut 1996
1 Peruzzi |
2 Apolloni |
3 Maldini |
4 Carboni |
5 Costacurta |
6 Nesta |
7 Donadoni |
8 Mussi |
9 Torricelli |
10 Albertini |
11 Baggio |
12 Toldo |
13 Rossitto |
14 Del Piero |
15 Di Livio |
16 Di Matteo |
17 Fuser |
18 Casiraghi |
19 Chiesa |
20 Ravanelli |
21 Zola |
22 Bucci |
Valmentaja Sacchi
Allting som ni gör kan jag göra bättre

| Allting som ni gör kan jag göra bättre Magnus Uggla |
| --- | --- | --- |

Cover-albumin tiedot
 Äänitetty : 1987
 Julkaistu: 1987
 Tuottaja(t): Tomas Ledin
 Tyylilaji: pop, rock
 Kesto: 38.02
 Levy-yhtiö: Columbia Records
Magnus Ugglan muut julkaisut
| Den döende dandyn 1986 | Allting som ni gör kan jag göra bättre 1987 | 35-åringen 1989 |
Allting som ni gör kan jag göra bättre on ruotsalaisen Magnus Ugglan vuonna 1987 julkaistu albumi. Albumi on Ugglan kahdeksas studioalbumi ja se sisältää pelkästään cover-versioita tunnetuista ruotsalaisista kappaleista. Eräs albumin tunnetuimmista kappaleista on sen viimeinen kappale, Lasse Tennanderin Ska vi gå hem till dig.
Albumia on myyty yli 135 000 kappaletta.
Kappalelista

Kappaleen perässä on mainittu kappaleen alkuperäinen esittäjä.
Kappalelista > Puoli 1

Livet är en fest – 3.28  (Nationalteatern)
Påtalåten – 3.27  (Ola Magnell)
Vem kan man lita på? – 4.06  (Mikael Wiehe)
Häng med på party – 2.55  (Ulf Neidemar)
I natt är jag din – 4.12  (Tomas Ledin)
Kappalelista > Puoli 2

Hög standard – 3.38  (Peps Persson)
Tjejer (Potpurri) (Vi måste höja våra röster) – 2.42  Margareta Garpe, Suzanne Osten ja Gunnar Edander) / 1000 systrar (Jösses Flickor)
In kommer Gösta – 1.57  (Philemon Arthur and the Dung)
Speedy Gonzales – 3.21  (Nationalteatern)
Hog farm – 3.02 (Pugh Rogefeldt)
Ska vi gå hem till dig – 5.08  (Lasse Tennander)
Muusikot

Magnus Uggla (laulu)
Per Lindvall (rummut)
Sam Bengtsson (basso)
Henrik Jansson (kitara)
Jonas Isaksson (kitara)
Benna, Birken, Ljung & Henkan, Selective Servicies ja Tjejmaffian (taustalaulu)
Šahrokh

| Šahrokh |
| --- | --- |
 Šahrokhin ruumiin perusteella tehty rintakuva.
Timuridien hallitsija
Valtakausi:  20. helmikuuta 1405–13. maaliskuuta 1447
Edeltäjä:  Timur Lenk
Seuraaja:  Ulugh Beg

Syntynyt:  20. elokuuta 1377 Samarkand
Kuollut:  13. maaliskuuta 1447 (69 vuotta) Fishawand
Puoliso:  Gouharšad
Lapset:  Malikat Agha  Tuti Agha Aq Sultan Agha Mihr Nigar Agha La'l Takin Agha
Suku:  Timuridit
Isä:  Timur Lenk
Äiti:  Taghay Tarkhan Agha
Uskonto:  islam
Šahrokh oli timuridien valtakunnan hallitsija isänsä Timur Lenkin kuoleman jälkeen vuodesta 1405 vuoteen 1447 saakka. Šahrokhin onnistui säilyttää osa isänsä valtakuntaa kasassa ja hänen valtakautensa oli suhteellisen rauhallinen. Hänet tunnettiin myös taiteiden ja arkkitehtuurin tukijana.
Elämäkerta

Šahrokh syntyi 30. elokuuta 1377 Samarkandissa nykyisessä Uzbekistanissa. Šahrokh oli Timur Lenkin neljäs ja nuorin poika. Timur oli vallannut itselleen suuren valtakunnan, mutta valtakunta ei kestänyt valloittajansa kuolemaa. Usein valloitettujen alueiden paikalliset dynastiat oli jätetty asemiinsa ja kun Timur kuoli vuonna 1405, monet näistä paikallisista dynastioista irtautuivat valtakunnasta. Timurin kuolemaa seurasi myös valtataistelu hänen perillistensä parissa. Timur ei ollut epäluuloissaan antanut poikiensa tai pojanpoikiensa nousta liian vaikutusvaltaisiin asemiin. Lisäksi perinteisen turkkilaisen ja mongolilaisen ajattelutavan mukaan hallitsijalla ei ollut määrättyä seuraajaa, vaan seuraavan hallitsijan tuli osoittaa kyvykkyytensä kukistamalla kilpailijansa. Seurauksena oli sisällissota, jonka voittajaksi osoittautui lopulta sodan syttyessä Khorasanin kuvernöörinä toiminut Šahrokh. Persian länsiosissa valtaan nousivat kuitenkin turkmeenit.
Šahrokhin valtakausi oli muuten pitkä ja poikkeuksellisen rauhallinen. Šahrokh teki myös isäänsä selvemmän eron mongoliperinteeseen. Timur oli esiintynyt Tšingis-kaanin seuraajana, mutta Šahrokh pyrki legitimoimaan valtaansa islamilaisen poliittisen teorian kautta. Hän ei myöskään siirtynyt isänsä pääkaupunki Samarkandiin, vaan piti pääkaupunkinaan Heratia nykyisessä Afganistanissa. Šahrokh ja hänen vaimonsa Gouharšad tulivat tunnetuiksi taiteen ja arkkitehtuurin tukijoina. Pääkaupunki Herat veti puoleensa oppineita, taiteilijoita ja käsityöläisiä. Šahrokh kuoli 12. maaliskuuta 1447 Fishawandissa nykyisessä Iranissa. Hänen seuraajakseen nousi hänen poikansa Ulugh Beg. Timuridien valtakunta ei jäänyt Šahrokhin jälkeen pitkäikäiseksi, vaan 1400-luvun loppuun mennessä se oli hajonnut useiden eri sukuhaarojen hallitsemiin osiin.
Alexandre Jardin

2013
Alexandre Jardin (s. 1965 Neuilly-sur-Seine) on ranskalainen kirjailija. Häneltä on suomennettu romaanit Fanfan: Lemmenunelma (suom. 1994) ja Vasenkätisten saari (1995, suom. 1996)
Jardinin teos Des gens très bien (2011) herätti kohua, koska hän kertoo siinä isoisänsä toiminnasta saksalaisten yhteistoimintamiehenä toisen maailmansodan aikana. Aihe on edelleen tabu Ranskassa.
Teoksia

Vasenkätisten saari.  ((L'île des gauchers, 1995.) Suom. Sirkka Aulanko)  Helsinki:  Tammi, 1996.  ISBN 951-31-0694-2.
Fanfan : lemmen unelma.  (Suom. Sirkka Suomi)  Helsinki:  Tammi, 1994.  ISBN 9789513098070.
Kirjallisuutta

Wikimedia Commonsissa on kuvia tai muita tiedostoja aiheesta .
Ulkomaisia nykykertojia 2. Toimittaneet Ritva Aarnio ja Ismo Loivamaa. BTJ Kirjastopalvelu, 1998.
Zoro

Zoro voi tarkoittaa seuraavia:
Roronoa Zoro, animehahmo
Zoro (yhtye), japanilainen yhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Zoro”, voi hakea sivunnimihaulla, laajalla sivunnimihaulla tai tekstihaulla.
Zen Bound 2

| Zen Bound 2 |
| --- | --- |
Kehittäjä:  Secret Exit
Julkaisija:  Secret Exit
Jakelija:  Humble Store, Steam, Nintendo eShop ja App Store
Julkaistu:  2010
Lajityyppi:  pulmapeli
Pelimuoto:  yksinpeli
Ikäluokitus:  ESRB: Kaikenikäisille 
Alusta:  Windows, Mac OS X, iOS, Android
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Zen Bound 2 on Secret Exitin kehittämä pulmapeli. Peli on julkaistu vuonna 2010 Windowsille, Mac OS X:lle, iOS:lle ja Androidille.
Peli on seuraaja yhtiön aiemmalle pelille Zen Bound.
Pelaaminen

Pelissä maalataan eri muotoisia puukappaleita kietomalla niitä narulla etsien tehokkainta tapaa.
Vastaanotto

Peli on saanut IGN:n arvostelussa arvosanaksi 7.5/10.
Peli on saanut Wiredin arvostelussa arvosanaksi 7/10.
Aiheesta muualla

Zen Bound 2 MobyGamesissa (englanniksi)
Andreas Beck

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Andreas Beck
Syntymäaika: 13. maaliskuuta 1987 (ikä 37)
Syntymäpaikka: Kemerovo, Neuvostoliitto
Pelipaikka: oikea puolustaja
Pituus: 180 senttimetriä
Paino: 70 kilogrammaa
Seura
Seura: KAS Eupen
Junioriseurat
: SVH Königsbronn
–2000: DJK-SG Wasseralfingen
2000–2005: VfB Stuttgart
Seurat
| Vuodet | Seura | O | (M) |
| 2005–2007 | VfB Stuttgart II | 23 | (1) |
| 2006–2008 | VfB Stuttgart | 27 | (1) |
| 2008–2015 | TSG Hoffenheim | 216 | (3) |
| 2015–2017 | Beşiktaş JK | 52 | (0) |
| 2017–2019 | VfB Stuttgart |  |  |
| 2019– | KAS Eupen |  |  |
Maajoukkue
| 2006–2007 | Saksa U18 | 3 | (0) |
| 2007 | Saksa U19 | 3 | (0) |
| 2007 | Saksa U20 | 1 | (0) |
| 2006–2009 | Saksa U21 | 27 | (2) |
| 2009– | Saksa | 9 | (0) |
 Seurajoukkueuran tilastot kattavat vain kansalliset sarjat, päivitetty 27. helmikuuta 2014.  Maajoukkueuran tilastot päivitetty 27. helmikuuta 2014.
Andreas Beck (s. 13. maaliskuuta 1987 Kemerovo, Kemerovon alue, Neuvostoliitto) on saksalainen jalkapalloilija. Hän edustaa belgialaista KAS Eupenia ja on pelannut myös Saksan jalkapallomaajoukkueessa. Aiemmin hän on edustanut VfB Stuttgartia, TSG 1899 Hoffenheimia ja turkkilaista Beşiktaşia. Beck on pelipaikaltaan puolustaja.
Antti Samuli Korhonen

Antti Samuli Korhonen (s. 1950) on suomalainen tekniikan tutkija. Hän on ollut vuodesta 1988 Teknillisen korkeakoulun metalliopin professori. Hän on tutkinut metallien muokkausta ja lämpökäsittelyä.
Allied Gold

Allied Gold on kanadalainen kaivosyhtiö, joka omistaa ja ylläpitää kultakaivoksia Malissa, Norsunluurannikolla ja Etiopiassa. Yhtiön pääkonttori sijaitsee Torontossa ja se listattiin Toronton pörssiin vuonna 2023. Vuodesta 2023 lähtien yritys tuottaa 375 000 unssia kultaa vuodessa ja kehittää etiopialaista Kurmuk-kultakaivosprojektia.
Kaivokset

Sadiola, Mali
Bonikro ja Agbaou, Norsunluurannikko
projektit:
Kurmuk, Etiopia
Anna Haapasalo

| Anna Haapasalo |
| --- | --- |

Kansanedustaja
 1.4.1919–4.9.1922  
Ryhmä/puolue:  SDP
Vaalipiiri:  Viipurin itäinen
Henkilötiedot
Syntynyt: 24. helmikuuta 1882 Sortavalan mlk
Kuollut: 13. kesäkuuta 1965 (83 vuotta) Mikkeli
Ammatti:  yrittäjä, puoluetoimitsija
Anna Haapasalo (os. Tiainen, 24. helmikuuta 1882 Sortavalan mlk – 13. kesäkuuta 1965 Mikkeli) oli suomalainen poliitikko, joka toimi SDP:n kansanedustajana vuosina 1919–1922.
Elämä

Sortavalan maalaiskunnan Hympölässä syntyneen Anna Haapasalon vanhemmat olivat talollinen Jaakko Tiainen (s. 1847) ja Anna Ropponen (s. 1854). Haapasalo työskenteli kahdeksanvuotiaasta lähtien palvelijana. Vuonna 1905 hän liittyi suurlakon innoittamana Sortavalan työväenyhdistyksen palvelijattarien ammattiosastoon. Avioiduttuaan kaksi vuotta myöhemmin Haapasalo oli aluksi kotirouvana, kunnes piti kahvilaa Terijoella ja leipomoa Viipurissa 1914-1917. Haapasalo vaikutti Viipurin työväenyhdistyksen naisosastossa ja toimi sosialidemokraattisessa naisliitossa kiertävänä puhujana Viipurin läänissä. Vielä ennen sisällissotaa hän työskenteli Kurkijoella Alhon työväentalon vahtimestarina.
Haapasalo valittiin eduskuntaan vuonna 1919. Ainoaksi jääneen kansanedustajakautensa jälkeen hän piti leipomoa Pitkärannassa ja toimi pienviljelijänä Sortavalan maalaiskunnan Tarnasenmäessä. Haapasalo oli myös Sortavalan maalaiskunnan kunnanvaltuuston sekä Kansan Voiman ja Osuusliike Itä-Karjalan hallitusten jäsen. Jatkosodan päätyttyä Haapasalo joutui evakkoon ja asettui Mikkelin maalaiskuntaan, jossa hän viljeli pientilaa kuolemaansa saakka.
Perhe

Anna Haapasalon puoliso oli kiteeläinen suutari Uuno Haapasalo (synt. Havukainen, 1885-1922), jonka kanssa hän avioitui vuonna 1907. Pariskunnalle syntyi neljä lasta, joista vanhin kuoli jo muutaman kuukauden ikäisenä. Heidän poikansa oli kansanedustaja K. F. Haapasalo.
3D-grafiikka

3D-grafiikkaa.
3D-grafiikka eli kolmiulotteinen grafiikka (engl. three dimensional) on tietokonegrafiikkaa, joka on sisäisesti mallinnettu kolmen tilaulottuvuuden suhteen. 3D-grafiikka projisoidaan kaksiulotteiselle kuvapinnalle.
Tyypillisiä 3D-grafiikan sovellusalueita:
Tietokoneavusteinen suunnittelu
Kuvitus mm. aikakauslehdissä ja televisiossa
Itsenäinen kuvataide
Tietokone- ja videopelit
Elokuvat ja TV-ohjelmat
3D-grafiikka perustuu grafiikkaprimitiiveille, joka on usein polygoni. Tämän lisäksi on matemaattisesti kuvattuja pintoja kuten NURBS-pintoja. 3D-grafiikka käyttää kolmiulotteisella mallinnuksella määritellyiltä kappaleilta, joita esitettävät pinnat ja primitiivit muodostuvat, esimerkiksi geometriset mallit ja matemaattiset mallit.
Esittämistä varten kolmiulotteisen mallin kuvaus muutetaan esitettävään muotoon renderöinnillä. 3D-grafiikka käyttää myös eräitä samoja algoritmeja kuin kaksiulotteinen vektorigrafiikka (polygonimallien käsittelyssä) ja kaksiulotteinen lopullinen kuva eli bittikarttagrafiikka. Lisäksi on olemassa vokseliin eli kolmiulotteiseen pikseliin perustuvaa vokseligrafiikkaa.